ચાણોદ. ચાણોદ પોલીસ સ્ટેશનના એએસઆઇ અને ગ્રામ રક્ષક દળના જમાદાર બાબુભાઇ હરિભાઇ રોહીત 31 ઓક્ટોબરના રોજ વય નિવૃત્ત થતા હોય ચાણોદ કરનાળી ગ્રામ રક્ષક દળ યુનિટ દ્વારા તેઓના વિદાય સમારંભ યોજવામાં આવ્યો હતો. જેમાં વડોદરા જિલ્લા જીઆરડી માનદ અધિકારી હિંમતસિંહ પરમાર,તાલુકા માનદ અધિકારી હસન મનસુરી, સેના નાયક શૈલેષ ભટ્ટ, કાર્યવાહક પ્રફુલ્લ વસાવા, હોમગાર્ડઝ કમાન્ડર વિરેન્દ્રસિંહ રાઠોડ વિવિધ તાલુકાના જીઆરડી અધિકારીઓ સહિત ખેડૂત અગ્રણી ઠાકોરભાઇ પટેલ,વેપારી અગ્રણી ચંદ્રકાંત ચોક્સી તેમજ મોટી સંખ્યામાં જીઆરડીના સદસ્યો અને ગ્રામ જનો ઉપસ્થિત રહ્યા હતા.ચાણોદ પોલીસ સ્ટેશનમાં એએસઆઇ તરીકે વર્ષોથી નિષ્ઠાપૂર્વકની ફરજ બજાવી જીઅારડી જમાદારની અસરકારક કામગીરી એવા બાબુભાઇ હરિભાઇ રોહિતની વય મર્યાદા તથા તેઓના નિવૃત્તિનો ચાણોદ કરનાળી જીઆરડી યુનિટ દ્વારા કરનાળી ખાતેના કબૂરેશ્વર ભોજનાલય હોલમાં વિદાય સમારંભ યોજાયો હતો. પુષ્પગુચ્છ અને સ્મૃતિભેટ અર્પણ કરી બાબુભાઇ રોહિતને શુભેચ્છા પાઠવી હતી. નિવૃત્તિની વિદાય વેળાએ મળેલો પ્રેમ ભાવથી ગદગદીત થઇ તેઓએ સોના આભાર વ્યક્ત કરી રડી પડ્યા હતા.